Када после неколико месеци производње примерака тенка ЈС-1 постаје очигледно да он са својим топом од 85 -{mm}- није довољно јак за борбу против најјачих немачких тенкова, доноси се одлука о његовом скидању са куполе и постављању топа од 122 -{mm}-. Совјетски стручњаци су приметили да највише штете противничким тенковима током Курске битке нанео топ А-19. Тим веома брзим решењем Совјетски Савез је добио „нови“, неупоредиво јачи тенк од неуспешног тестног ЈС-1. Разматрала се и употреба топа од 100 -{mm}-, али је одбачена зато што је топ калибра 122 -{mm}- имао много боље перформансе у борби против пешадије и противтенковских топова, чиме се знатно повећавала употребна вредност ЈС-2. У сваком случају, топ калибра 100 -{mm}- биће касније уграђен у наследника Т-34, познати модел Т-54.